**Εργαστήριο 1**:

Για την επίτευξη της αυτογνωσίας και την εποικοδομητική συνεργασία σε ομάδα, ακολουθούν ορισμένα πρόσθετα στοιχεία:

Το πρώτο βήμα προκειμένου να δημιουργηθεί ένα θετικό και ασφαλές κλίμα στην τάξη με εμπιστοσύνη στην ομάδα και προοπτικές συνεργασίας είναι να τεθούν και να συμφωνηθούν θεμελιώδεις κανόνες, που θα καθοδηγούν και οριοθετούν την ομάδα. Θα μπορούσατε να ξεκινήσετε με κάποιους κοινούς βασικούς κανόνες και να ζητήστε από τους/τις μαθητές/τριες να προσθέσουν και δικούς τους αν πιστεύουν ότι συμβάλουν στο καλό κλίμα και την εποικοδομητική λειτουργία της ομάδας. Διευκολύνετε τη δράση με μια συζήτηση σχετικά με το πώς αυτοί οι κανόνες θα δημιουργήσουν ένα θετικό κλίμα. Εάν κάτι λείπει από την τελική λίστα, μπορεί να προστεθεί αργότερα. Συζητήστε για το πόσο σημαντικό είναι να τηρούνται οι κανόνες και ότι ο/η καθένας/μία είναι υπεύθυνος/η για την εύρυθμη λειτουργία της ομάδας. Τοποθετήστε τους κανόνες σε περίοπτη θέση μέσα στην τάξη και να τους υπενθυμίζετε τακτικά, ώστε οι μαθητές/τριες να τους συμβουλεύονται συχνά. Αντίστοιχα, για τη συνακόλουθη ενίσχυση των ψηφιακών δεξιοτήτων των μαθητών/τριών η δράση αυτή θα μπορούσε και να ψηφιοποιηθεί με τη δημιουργία ενός εμπλουτισμένου με σχετικές εικόνες PowerPoint, στο εργαστήρι πληροφορικής από τους/τις μαθητές/τριες, όπου θα παρουσιάσουν τα χαρακτηριστικά τους και τις αντίστοιχες λέξεις ανά ζευγάρι. Επίσης, η δράση θα μπορούσε να ηχογραφηθεί και να ανέβει σε ελληνικό διαδικτυακό αποθετήριο ηχογραφήσεων όπως το <https://video.sch.gr/>ή το <https://blogs.sch.gr/esrblog/esr-podcast/>.