**Εργαστήριο 3**:

Η δράση αυτή θα μπορούσε να μετασχηματιστεί σε αντίστοιχες ιστορίες, διηγούμενες από τους/τις μαθητές/τριες και θα μπορούσαν να γίνουν εικονοβιβλίο είτε σε έντυπη είτε σε ηλεκτρονική μορφή. Κάποια χρηστικά και δωρεάν ψηφιακά εργαλεία δημιουργίας e-book ή και κόμικ για μαθητές/τριες παρουσιάζονται στους συνδέσμους: <https://www.storyjumper.com/> και <https://storybird.com/>, [https://edu.pixton.com](https://edu.pixton.com/).

Στη συνέχεια, προχωράμε στη συνεργασία εντός της ομάδας καθώς και στην αναγνώριση και τον έλεγχο των συναισθημάτων των μαθητών/τριών μέσα στη δυναμική της ομάδας. Ανά ζευγάρια πάρτε ο/η καθένας/μία από μια πόζα και ζωγραφίστε ο ένας/η μία τον/την άλλον/η. Τι νιώθετε για αυτή τη ζωγραφιά; Πώς μπορώ να έχω θετικά συναισθήματα; Γιατί χαίρομαι όταν κάνω τον/την φίλο/η να αισθάνεται.

Στις ομάδες, οι μαθητές/τριες φτιάχνουν έναν πύργο όπως το Jenga, με ό,τι αντικείμενα υπάρχουν διαθέσιμα στην τάξη. Θέτουμε κανόνες σχετικά με το τι μπορεί να χρησιμοποιηθεί ή όχι. Δεν έχει να κάνει με το ποιες ομάδες θα κατασκευάσουν το ψηλότερο πύργο, αλλά με τη διαδικασία του ότι δουλεύουμε όλοι/ες μαζί για κάτι το οποίο μας κάνει να είμαστε χαρούμενοι/ες. Μόλις ολοκληρωθούν οι κατασκευές, η κάθε ομάδα παρουσιάζει το πώς συνεργάστηκε και ολοκλήρωσε τη δημιουργία. Έπειτα, ο/η εκπαιδευτικός μπορεί να ρωτήσει την ομάδα πώς κατασκεύασε τον πύργο, ποιες οι δυσκολίες που συνάντησε και πώς επιλύσαν τα όποια προβλήματα. Έτσι, η ομάδα σε κατάσταση παρουσίασης πλέον, αναστοχάζεται για τη συλλογική της δημιουργίας, χτίζοντας θετικά συναισθήματα και ενισχύοντας περαιτέρω το δέσιμο και την αποτελεσματική συνεργασία της. Η ψηφιοποίηση της παρουσίασής της μπορεί να γίνει μέσω του εργαλείου <https://www.thinglink.com/>.